A4-0149/99

Ψήφισμα για την Περιοδική Έκθεση της Επιτροπής σχετικά με την πορεία της Εσθονίας προς την προσχώρηση (COM(98)0705 - C4-0110/99),

Το Ευρωπαϊκό Κοινοβούλιο,

- έχοντας υπόψη την αίτηση προσχώρησης της Εσθονίας στην Ευρωπαϊκή Ένωση, που κατατέθηκε στις 24 Νοεμβρίου 1995, σύμφωνα με το άρθρο Ο της Συνθήκης ΕΕ,

- έχοντας υπόψη τη γνωμοδότηση της Επιτροπής σχετικά με αυτήν την αίτηση προσχώρησης (COM(97)2006 - C4-0378/97),

- έχοντας υπόψη την Περιοδική Έκθεση της Επιτροπής, της 17ης Δεκεμβρίου 1998 (COM(98)0705 - C4-0110/99),

- έχοντας υπόψη το Έγγραφο Συνολικής αξιολόγησης της Επιτροπής, της 17ης Δεκεμβρίου 1998 (COM(98)0712 - C4-0107/99),

- έχοντας υπόψη το ψήφισμά του της 4ης Δεκεμβρίου 1997 ((ΕΕ C 388 της 22.12.1997, σελ. 17.)) σχετικά με την ανακοίνωση της Επιτροπής "Ατζέντα 2000 - για μία ισχυρότερη και ευρύτερη Ένωση¨ (COM(97)2000 - C4-0371/97), και τα ψηφίσματά του της 11ης Μαρτίου 1998 ((ΕΕ C104 της 6.4.1998, σελ. 110 και 113.)) για τη συνδρομή των υποψήφιων κρατών της Κεντρικής και Ανατολικής Ευρώπης στο πλαίσιο της προενταξιακής στρατηγικής (COM(97)0634 - C4-0010/98 - 97/0351(CNS)) και επί των προτάσεων για αποφάσεις του Συμβουλίου σχετικά με τις αρχές, προτεραιότητες, ενδιάμεσους στόχους και όρους των ενταξιακών συμπράξεων (COM(98)0053 - C4-0130/98),

- έχοντας υπόψη τις αποφάσεις των Ευρωπαϊκών Συμβουλίων του Λουξεμβούργου (12/13 Δεκεμβρίου 1997), του Cardiff (15/16 Ιουνίου 1998) και της Βιέννης (12/13 Δεκεμβρίου 1998),

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής (A4-0149/99),

Α. λαμβάνοντας υπόψη τη σταθερότητα των δημοκρατικών θεσμών στην Εσθονία,

Β. δεδομένου ότι η οικονομική ανάπτυξη υπήρξε εντυπωσιακή και τονωμένη από τον ανοιχτό χαρακτήρα της οικονομίας, αλλά ότι ο τραπεζικός τομέας είναι ασταθής και το χρηματιστήριο άστατο και επιρρεπές σε κρίσεις,

Γ. δεδομένου ότι η Ρωσική οικονομική και χρηματοπιστωτική κρίση έπληξε την Εσθονία άμεσα, με σοβαρές επιπτώσεις επί του εμπορίου και του διαμετακομιστικού εμπορίου, αλλά και έμμεσα λόγω των συνεπειών επί των λοιπών περιφερειακών εμπορικών εταίρων της Εσθονίας,

Δ. παρατηρώντας ότι προκαλούνται προβλήματα κοινωνικής συνοχής λόγω της ελλιπούς ενσωμάτωσης ρωσόφωνων στην κοινωνία και των οικονομικών ανισοτήτων μεταξύ του Tallin και της υπόλοιπης χώρας,

Ε. δεδομένου ότι έχει επιτευχθεί σημαντική πρόοδος όσον αφορά την υιοθέτηση του κεκτημένου και ότι έχει προχωρήσει ομαλά ο έλεγχος των πρώτων κεφαλαίων, αλλά ότι θα πρέπει να ενισχυθεί το διοικητικό δυναμικό της Εσθονίας προς αποτελεσματική υλοποίηση του κεκτημένου, ενώ τα μεταγενέστερα κεφάλαια προς έλεγχο θα αποδειχτούν μάλλον προβληματικότερα,

ΣΤ. δεδομένου ότι η Επιτροπή θα πρέπει να ενισχύσει τις προσπάθειές της για να εξασφαλίσει ότι όλες οι υποψήφιες χώρες θα λάβουν μέρος επί ίσοις όροις στη διαδικασία προσχώρησης, χωρίς αυτό να σημαίνει ότι όλες οι υποψήφιες χώρες θα καταστούν μέλη της ΕΕ ταυτόχρονα,

Ζ. εκτιμώντας ότι η Εσθονία πρέπει επίσης να επωφεληθεί από τη συμπερίληψη των δύο άλλων κρατών της Βαλτικής στη διαδικασία πλήρους διαπραγμάτευσης,

1. παρατηρεί ότι το αίτημα της Εσθονίας να προσχωρήσει στην Ευρωπαϊκή Ένωση συγκεντρώνει πλέον τη σταθερή υποστήριξη της πλειοψηφίας των πολιτικών κομμάτων της χώρας, των οικονομικών παραγόντων και της κοινωνίας γενικά, και τονίζει την ανάγκη διατήρησης αυτής της ορμής, εάν θέλουμε να αποφύγουμε τον κίνδυνο να εξασθενήσει η υποστήριξη αυτή[semigr ]

2. χαιρετίζει την εκ μέρους της Εσθονίας κατάργηση της θανατικής ποινής το Μάρτιο 1998, αλλά ζητεί να βελτιωθούν περαιτέρω οι συνθήκες φυλάκισης και προφυλάκισης[semigr ]

3. χαιρετίζει τις τροποποιήσεις του Νόμου περί Ιθαγένειας που εγκρίθηκαν τον Δεκέμβριο 1998 και οι οποίες ευθυγράμμισαν τους νόμους της Εσθονίας με τα πρότυπα του ΟΑΣΕ, και υπογραμμίζει ότι ο νέος νόμος περί ιθαγένειας αναμένεται να συμβάλει σημαντικά στην περαιτέρω ενσωμάτωση των Εσθονόφωνων και των Ρωσόφωνων σε αυτήν την πολυεθνική κοινωνία[semigr ]

4. καλεί την Επιτροπή και την κυβέρνηση της Εσθονίας να αντιμετωπίσουν το κοινωνικό κόστος που συνδέεται με την διαδικασία οικονομικής και δημοσιονομικής αναδιάρθρωσης μέσω ενισχυμένων κοινωνικών και οικονομικών συνοδευτικών μέτρων, έτσι ώστε να καταστεί δυνατή μια ισόρροπη, από κοινωνική άποψη, οικονομική ανάπτυξη[semigr ] υποστηρίζει την πρόταση της γερμανικής Προεδρίας να επεκταθεί το πεδίο εφαρμογής του προγράμματος Phare και στον κοινωνικό τομέα[semigr ]

5. τονίζει την ανάγκη να ενισχύσει η Εσθονία, όπως και όλες οι υποψήφιες χώρες, τα μέτρα κατά της διαφθοράς[semigr ]

6. τονίζει πόσο σημαντική είναι για την ΕΕ η οικοδόμηση ασφαλών εξωτερικών συνόρων[semigr ] σημειώνει στο πλαίσιο αυτό ότι η συνθήκη για τα σύνορα μεταξύ Εσθονίας και Ρωσίας μονογραφήθηκε στην Αγία Πετρούπολη στις 5 Μαρτίου 1999 και καλεί αμφότερες τις πλευρές να προχωρήσουν τάχιστα στην υπογραφή και κύρωσή της[semigr ]

7. καλεί την Επιτροπή να προαγάγει πλήρως το δυναμικό της Εσθονίας να συμμετάσχει στην πολιτική για τη Βόρεια Διάσταση, συμβάλλοντας π.χ. στην ανάπτυξη των μεταφορών, των τηλεπικοινωνιών και της ενεργειακής υποδομής της[semigr ]

8. επαναλαμβάνει την πεποίθησή του ότι κάθε υποψήφια χώρα πρέπει να κριθεί με βάση τα δικά της πλεονεκτήματα και την πρόοδο που έχει σημειώσει στις ενταξιακές διαπραγματεύσεις[semigr ]

9. καλεί το Συμβούλιο και την Επιτροπή, σε συνεργασία με την κυβέρνηση της Εσθονίας, μετά την ολοκλήρωση της λεπτομερούς εξέτασης, την τελική διαμόρφωση των διαπραγματευτικών βάσεων και τη δημοσίευση της δεύτερης περιοδικής έκθεσης το φθινόπωρο 1999, να καταρτίσουν συγκεκριμένο χρονοδιάγραμμα για τις ενταξιακές διαπραγματεύσεις και την πιθανή ολοκλήρωσή τους[semigr ]

10. συνηγορεί υπέρ της δυνατότητας των αντιπροσώπων των κοινοβουλίων των υποψηφίων χωρών, πέραν της υφιστάμενης ανταλλαγής πληροφοριών και ιδεών στο πλαίσιο των μικτών κοινοβουλευτικών επιτροπών, να παρακολουθούν τις συνεδριάσεις των επιτροπών του ευρωπαϊκού Κοινοβουλίου ως παρατηρητές κάθε φορά που εξετάζονται ζητήματα σχετικά με την προσχώρηση της χώρας τους[semigr ]

11. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, το Ευρωπαϊκό Συμβούλιο, τα κοινοβούλια των κρατών μελών, καθώς και την Κυβέρνηση και το Κοινοβούλιο της Εσθονίας.